JUNGTINĖS VEIKLOS SUTARTIS

ĮGYVENDINANT PROJEKTĄ „TŪKSTANTMEČIO MOKYKLOS I“

2023-06-02 Nr. SUT(E)-109

Europos socialinio fondo agentūra, juridinio asmens kodas 192050725, buveinės adresas M. Katkaus g. 44, Vilnius, atstovaujama direktorės Linos Nevinskienės, veikiančios pagal įstatus (toliau – Projekto vykdytojas), ir

 Kaišiadorių savivaldybės administracija, juridinio asmens kodas 188773916, buveinės adresas Katedros g. 4, Kaišiadorys, atstovaujama direktoriaus Karolio Petkevičiaus, veikiančio pagal Kaišiadorių rajono savivaldybės administracijos nuostatus, patvirtintus Kaišiadorių rajono savivaldybės tarybos 2023 m. balandžio 6 d. sprendimu Nr. V17E-114, (toliau – Partneris),

Kaišiadorių Algirdo Brazausko gimnazija, juridinio asmens kodas 190596280, buveinės adresas Gedimino g. 65, Kaišiadorys, atstovaujama direktorės Jolitos Morkūnaitės, veikiančios pagal Kaišiadorių Algirdo Brazausko gimnazijos nuostatus, patvirtintus Kaišiadorių rajono savivaldybės tarybos 2021 m. rugsėjo 30 d. sprendimu Nr. V17E-223, (toliau – Mokykla),

Kaišiadorių r. Žiežmarių gimnazija, juridinio asmens kodas 190596476, buveinės adresas Žaslių g. 21, Žiežmariai, Kaišiadorių r., atstovaujama direktorės Eglės Raudeliūnienės, veikiančios pagal Kaišiadorių r. Žiežmarių gimnazijos nuostatus, patvirtinus Kaišiadorių rajono savivaldybės tarybos 2021 rugpjūčio 26 d. sprendimu Nr. V17E-195, (toliau – Mokykla),

Kaišiadorių r. Rumšiškių Antano Baranausko gimnazija, juridinio asmens kodas 190596519, buveinės adresas Rumšos g. 36, Rumšiškių mstl., Kaišiadorių r., atstovaujama direktoriaus pavaduotojos ugdymui, vykdanti direktoriaus funkcijas Vida Veliuonienė, veikianti pagal Kaišiadorių r. Rumšiškių Antano Baranausko gimnazijos nuostatus, patvirtintus Kaišiadorių rajono savivaldybės tarybos 2021 rugpjūčio 26 d. sprendimu Nr. V17E-197, (toliau – Mokykla),

Kaišiadorių Vaclovo Giržado progimnazija, juridinio asmens kodas 190596323, buveinės adresas Paukštininkų g. 5, Kaišiadorys, atstovaujama direktoriaus Rojaus Šadursko, veikiančio pagal Kaišiadorių Vaclovo Giržado progimnazijos nuostatus, patvirtintus Kaišiadorių rajono savivaldybės tarybos 2020 rugpjūčio 27 d. sprendimu Nr. V17E-223, (toliau – Mokykla),

toliau sutartyje vadinami Šalimis, o visos dalyvaujančios mokyklos – Mokyklomis,

atsižvelgdamos į tai, kad:

- Projekto vykdytojas kartu su Partneriu ir Mokyklomis įgyvendina projektą, „Tūkstantmečio mokyklos I“ (toliau – Projektas), kuriam Lietuvos Respublikos švietimo, mokslo ir sporto ministro 2023 m. balandžio 13 d. įsakymu Nr. V-508 „Dėl finansavimo skyrimo“ skirta Ekonomikos gaivinimo ir atsparumo didinimo priemonės lėšų (toliau – EGADP) ir (arba) Lietuvos Respublikos valstybės biudžeto lėšų;

* Projekto vykdytojas 2023 m. gegužės 11 d. su Centrine projektų valdymo agentūra (toliu – Administruojančioji institucija) pasirašė sutartį dėl projekto „Tūkstantmečio mokyklos I“ įgyvendinimo (toliau – Projekto sutartis);
* Projektas įgyvendinamas pagal Projekto sutartyje, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programospažangos priemonėsNr. 12-003-03-01-01 „Įgyvendinti „Tūkstantmečio mokyklų“ programą“ apraše, patvirtintameLietuvos Respublikos švietimo, mokslo ir sporto ministro 2022 m. vasario 1 d. įsakymu Nr. V-153 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonės Nr. 12-003-03-01-01 „Įgyvendinti „Tūkstantmečio mokyklų“ programą“ aprašo patvirtinimo“ (su visais aktualiais pakeitimais) (toliau – PFSA), Lietuvos Respublikos švietimo, mokslo ir sporto ministro 2022 m. sausio 31 d. įsakyme Nr. V-137 „Dėl „Tūkstantmečio mokyklų“ programos patvirtinimo“ (su visais aktualiais pakeitimais) (toliau – TŪM programos aprašas), Lietuvos Respublikos finansų ministro 2022 m. birželio 22 d. įsakyme Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (su visais aktualiais pakeitimais) (toliau – Projektų administravimo ir finansavimo taisyklės), ir juose nurodytuose ES ir Lietuvos Respublikos teisės aktuose nustatytas sąlygas ir tvarką;
* Su Partneriu buvo suderintas Partnerio švietimo pažangos planas (toliau – Pažangos planas) bei 2023 m. sausio 17 d. sudaryta preliminarioji jungtinės veiklos sutartis,

sudarė šią jungtinės veiklos sutartį (toliau – Sutartis), pagal kurią Šalys sutaria:

I. SUTARTIES OBJEKTAS

1.1. Šia Sutartimi Šalys įsipareigoja veikti bendrai įgyvendinant Projektą, kurio veiklos ir biudžetas nustatyti Sutarties prieduose ir kuris finansuojamas iš Projektui skirtų finansavimo lėšų.

1.2. Šalys įsipareigoja įgyvendindamos Projektą, užtikrinti TŪM programos apraše ir Pažangos plane numatytų veiklų organizavimą ir vykdymą, pasiekti Pažangos plane numatytus stebėsenos rodiklius, projekto tikslą, uždavinius ir rezultatus.

1.3. Šalys, kooperuodamos savo patirtį, žinias, finansinius, materialinius, techninius išteklius, įsipareigoja veikti efektyviai, tinkamai ir laiku siekti Projekto tikslų.

1.4. Projekto vykdytojas atstovauja Partnerį bendraujant su Administruojančiąja institucija projekto įgyvendinimo klausimais.

1.5. Vykdant šią Sutartį, Partneris ir Mokyklos atskaitingi Projekto vykdytojui už Sutartyje nustatytų įsipareigojimų neįvykdymą ar netinkamą vykdymą.

1.6. Sutartyje vartojamos sąvokos ir apibrėžimai suprantami taip, kaip jie įvardijami Sutarties preambulėje nurodytuose teisės aktuose.

1.7. Tais atvejais, kai kyla prieštaravimų tarp šios Sutarties nuostatų ir Sutarties preambulėje nurodytų teisės aktų nuostatų, Šalys vadovaujasi teisės aktų nuostatomis.

II. PROJEKTO VYKDYTOJO TEISĖS IR PAREIGOS

2.1. Projekto vykdytojas įsipareigoja:

2.1.1. administruoti Projektą – skirti žmogiškuosius, techninius, intelektinius, materialinius ir kitokio pobūdžio išteklius, reikalingus ir leidžiančius tinkamai vykdyti Sutartimi prisiimamus įsipareigojimus, užtikrinti tinkamą Projekto įgyvendinimą;

2.1.2. organizuoti ir vykdyti Projekto veiklas taip, kaip tai numatyta PFSA ir TŪM programos apraše, bei siekti numatytų stebėsenos rodiklių;

2.1.3. racionaliai naudoti Projektui skirtas finansavimo lėšas, vykdyti Projekto išlaidų apskaitą, užtikrinti tinkamą Projekto finansinės apskaitos atskyrimą nuo bendros Projekto vykdytojo finansinės apskaitos, saugoti Projekto išlaidas pagrindžiančius dokumentus 10 metų po projekto veiklų pabaigos;

2.1.4. pateikti Partneriui jo paskirto (-ų) asmens (-ų) kontaktiniu el. paštu Projekto vykdytojui privalomų pateikti dokumentų sąrašą ir nurodyti dokumentų teikimo periodiškumą ar konkrečius terminus;

2.1.5. surinkęs išlaidas pagrindžiančius dokumentus iš Partnerio, teikti veiklos ataskaitą Administruojančiai institucijai. Gavęs apmokėjimą iš Administruojančios institucijos vadovaudamasis išlaidas pagrindžiančiais dokumentais išmokėti lėšas Partneriui į jo atsiskaitomąją sąskaitą;

2.1.6. teikti Partneriui ir Mokykloms būtiną su Projektu susijusią informaciją. Partnerio ir Mokyklų prašymu informuoti apie Projekto vykdymo eigą, derinti svarbiausius sprendimus, susijusius su Projekto įgyvendinimu, keičiant ar papildant Projekto veiklas, už kurių vykdymą atsakingi Partneris ir Mokyklos;

2.1.7. laikytis reikalavimų, numatytų Projekto sutartyje, PFSA, TŪM programos apraše ir kituose galiojančiuose Projekto įgyvendinimą reglamentuojančiuose teisės aktuose;

2.1.8. teikti veiklos ataskaitas ir kitą reikalingą informaciją Administruojančiajai institucijai.

III. PARTNERIO IR MOKYKLŲ TEISĖS IR PAREIGOS

3.1. Partneris ir Mokyklos įsipareigoja:

3.1.1. skirti žmogiškuosius, techninius, intelektinius, materialinius ir kitokio pobūdžio išteklius, reikalingus ir leidžiančius tinkamai vykdyti Sutarties sąlygas, ir būtinus užtikrinti tinkamą Projekto įgyvendinimą;

3.1.2. įgyvendinti Sutarties 1 priede Partneriui ir Mokykloms priskirtas veiklas ir sudaryti tinkamas sąlygas Projektui įgyvendinti, laikantis Sutarties 1 priede nustatytų terminų;

3.1.3. siekti Sutarties 1 priede Partneriui ir Mokykloms priskirtų numatytų rodiklių. Nepasiekus Sutarties 1 priede numatytų Partneriui ir Mokykloms priskirtų rodiklių, turinčių esminės įtakos Projekto tikslams ir apimčiai, Pažangos planui skirtas finansavimas mažinamas, vadovaujantis Projektų administravimo ir finansavimo taisyklių V skirsnio „Stebėsenos rodikliai“ nuostatomis;

3.1.4. bendradarbiauti su Projekto vykdytoju ir projekto įgyvendinimą kontroliuojančiomis institucijomis, teikti ir derinti informaciją, siekti sėkmingo projekto įgyvendinimo;

3.1.5. užtikrinti tinkamą Projekto finansinės apskaitos atskyrimą nuo bendros Partnerio ir Mokyklos finansinės apskaitos; saugoti Projekto išlaidas pagrindžiančius dokumentus 10 metų po projekto veiklų pabaigos;

3.1.6. užtikrinti, kad deklaruojant išlaidas pridedami jas pagrindžiantys dokumentai atitiktų įstatymų ir kitų teisės aktų reikalavimus, būtų sistemiškai surūšiuoti, teisingi, aiškūs, atsekami, palyginami bei pakankami išlaidoms pagrįsti;

3.1.7. užtikrinti, kad Projekto veiklų patirtos išlaidos nebūtų deklaruojamos ir apmokėtos daugiau kaip vieną kartą (taip pat – iš kitų finansavimo šaltinių);

3.1.8. savo lėšomis apmokėti Partneriui ir Mokykloms priskirtų veiklų išlaidas, kurios patirtos nesilaikant Projektų administravimo ir finansavimo taisyklėse ir (ar) PFSA nustatytų reikalavimų;

3.1.9. sudaryti sąlygas Projekto vykdytojui ir kitoms kontroliuojančioms ir atsakingoms institucijoms tikrinti Partneriui ir Mokykloms priskirtas Projekto veiklas ir dokumentus Projekto įgyvendinimo metu ir po jo finansavimo pabaigos iki 2030 m. gruodžio 31 d., sudaryti sąlygas nurodytoms institucijoms (jų atstovams) vykdyti Projekto patikrą vietoje;

3.1.10 įgyvendinant Sutarties 1 priede Partneriui ir Mokykloms priskirtas Projekto veiklas, užtikrinti, kad veiklose dalyvautų tik tinkami tikslinės grupės asmenys;

3.1.11. Projekto įgyvendinimo metu nekeisti sprendimų, lėmusių finansavimo skyrimą Projekto lėšomis, kurie aprašyti TŪM programos aprašo 20 - 23 punktuose;

3.1.12. nedelsiant informuoti Projekto vykdytoją apie visus ginčus teismuose ar kitose ginčų nagrinėjimo institucijose (toliau – ginčai), kylančius tarp Partnerio ar Mokyklų ir paslaugų teikėjų, prekių tiekėjų ar darbų atlikėjų dėl sutarčių, kurių kainos yra apmokamos Partneriui ir Mokykloms skirtomis finansavimo lėšomis, taip pat apie ginčus, kylančius tarp Partnerio ar Mokyklų ir Projekto tikslinės grupės asmenų;

3.1.13. per 20 darbo dienų nuo Sutarties pasirašymo dienos pagrindinėse Partnerio ir Mokyklų interneto svetainėse (jei tokios yra) bei turimuose socialiniuose tinkluose (jei tokie yra) paskelbti Projekto aprašymą apibūdinant Projektu sprendžiamą problemą ir Projekto tikslą, aprašant suplanuotas Projekto veiklas, pristatant suplanuotus rezultatus ir informuojant apie ES finansavimą. Šalia Projekto aprašymo turi būti pateikta spalvota (jei techninės galimybės leidžia) ES emblema su teiginiu „Finansuoja Europos Sąjunga NextGenerationEU“;

3.1.14. informuoti tikslinę auditoriją apie ES finansavimą nurodant „Finansuoja Europos Sąjunga NextGenerationEU“. Šalia atitinkamo teiginio turi būti panaudota spalvota ES emblema. Dokumentuose ar kitoje medžiagoje, naudojamuose išorinės komunikacijos veiklose, renginiuose, susijusiuose su Projekto įgyvendinimu, įtraukiant visuomenę, kitą tikslinę auditoriją ar konkrečius dalyvius, kuriems Projekto veiklos turės poveikį, ir nepažeidžiant lygių galimybių visiems ir nediskriminavimo principo, aiškiai pateikiama informacija apie ES finansavimą, naudojant ES emblemą ir šalia nurodant teiginį „Finansuoja Europos Sąjunga NextGenerationEU“.

3.2. Mokyklos įsipareigoja užtikrinti tinkamą su Projekto įgyvendinimu susijusios informacijos, dokumentų parengimą bei pateikimą laiku Partneriui.

3.3. Partneris įsipareigoja:

3.3.1. paskirti asmenį (-is), atsakingą (-us) už informacijos, susijusios su Projekto įgyvendinimu, teikimą Projekto vykdytojui. Paskirto atsakingo asmens kontaktinę informaciją pateikti Projekto vykdytojui el. paštu ne vėliau kaip per 7 dienas nuo šios Sutarties sudarymo (jei nebuvo pateikta iki Sutarties pasirašymo);

3.3.2. užtikrinti tinkamą informacijos, dokumentų parengimą bei pateikimą laiku Projekto vykdytojui; išlaidas ir veiklas pagrindžiančius dokumentus pateikti Projekto vykdytojui pagal sutartus terminus, bet ne rečiau kaip kas 3 mėnesius;

3.3.3. stebėti Projekto įgyvendinimo eigą ir nedelsiant informuoti Projekto vykdytoją apie pastebėtus pažeidimus ir rizikas ar bet kokias aplinkybes, kurios turi įtakos Partnerio įsipareigojimų pagal šią Sutartį vykdymui;

3.3.4. išlaikyti 200 mokinių skaičių TŪM programoje dalyvaujančiose Mokyklose visais Projekto įgyvendinimo metais;

3.3.5. užtikrinti tinkamą lėšų paskirstymą ir panaudojimą pagal Partneriui ir Mokykloms priskirtas Pažangos plano veiklas, Partneriui ir Mokykloms priskirtų Projekto stebėsenos rodiklių pasiekimą bei kitų Sutarties įsipareigojimų vykdymą;

3.3.6. užtikrinti, kad Projektui skirtos finansavimo lėšos nėra suplanuotos apmokėti toms pačioms veikloms ir funkcijoms, kurioms lėšos privalo būti skirtos Lietuvos Respublikos Vyriausybės nustatyta tvarka;

3.3.7. grąžinti netinkamas finansuoti iš Projekto lėšų išlaidas, visiškai atlyginti Projekto vykdytojui dėl Partnerio ar (ir) Mokyklų kaltės patirtus nuostolius ar Projekto vykdytojui bei kitiems asmenims dėl Partnerio ar (ir Mokyklų) kaltės padarytą žalą. Projekto vykdytojo ar kitų institucijų vykdomų patikrinimų metu nustačius pažeidimų, netinkamų išlaidų ir bet kokios žalos ir nuostolių, patirtų dėl Partnerio ar (ir) Mokyklų kaltės netinkamai vykdant ar nevykdant Sutartimi prisiimtus įsipareigojimus, pervesti grąžintinų lėšų sumą į Projekto vykdytojo nurodytą sąskaitą per Projekto vykdytojo nurodytą terminą. Projekto vykdytojas taip pat turi teisę išskaičiuoti grąžintiną lėšų sumą iš einamojo mokėjimo Partneriui;

3.3.8. penkerius metus po Projekto veiklų pabaigos nekeisti infrastruktūros objekto, į kurį buvo investuotos Projekto lėšos, nuosavybės teisių, jei dėl to įmonė arba viešojo sektoriaus institucija įgytų nederamą pranašumą, taip pat iš esmės nekeisti veiklos, kuriai buvo skirta investicijų, pobūdžio, tikslų arba vykdymo sąlygų, jei tai pakenktų Projekto tikslams. Infrastruktūros objekto nuosavybės teisės arba veiklos, kuriai vykdyti buvo skirta investicijų, pobūdis, tikslai arba vykdymo sąlygos nesibaigus investicijų tęstinumo laikotarpiui gali būti keičiamos tik esant Administruojančiosios institucijos sutikimui ir Lietuvos Respublikos švietimo, mokslo ir sporto ministerijos sutikimui raštu;

3.3.9. penkerius metus po Projekto veiklų pabaigos, kasmet, ne vėliau kaip per 10 darbo dienų nuo kalendorinių metų pabaigos, Projekto vykdytojui el. paštu pateikti informaciją apie 3.2.8 papunktyje numatytų įsipareigojimų laikymąsi.

IV. PROJEKTO FINANSAVIMAS IR PATIRTŲ IŠLAIDŲ

TINKAMUMAS BEI APMOKĖJIMAS

4.1. Partneriui priskirtos veiklos įgyvendinamos pagal Sutarties 1 ir 2 prieduose numatytą biudžetą.

4.2. Sutarties 1 priede numatytoms veikloms įgyvendinti iki 2025 m. birželio 30 d. skiriama iki 2 926 916,83 Eur (dviejų milijonų devynių šimtų dvidešimt šešių tūkstančių devynių šimtų šešiolikos eurų 83 ct), kurie pagal finansavimo šaltinius paskirstomi taip:

|  |  |
| --- | --- |
| EGADP subsidijos lėšos: | 2 499 999,98 Eur |
| PVM išlaidos, finansuojamos iš Lietuvos Respublikos valstybės biudžeto lėšų: | 426 916,85 Eur |
| Partnerio nuosavas įnašas: | 0,00 Eur |
| Iš viso: | 2 926 916,83 Eur |

Biudžeto paskirstymas veikloms pateiktas Sutarties 2 priede. Finansavimo lėšos pervedamos į šią banko sąskaitą:

|  |  |
| --- | --- |
| Kredito įstaigos duomenys | Luminor Bank AS, banko kodas 40100 |
| Sąskaitos numeris | LT904010040500030076 |
| Sąskaitos tipas |  |

4.3. Vykdant Projektą, patirtos išlaidos laikomos tinkamomis, jei jos numatytos ir suderintos Pažangos plane.

4.4. Partneriui ir Mokykloms yra kompensuojamos būtinos Projekto tikslui pasiekti, patirtos Projekto įgyvendinimo laikotarpiu ir tinkamai dokumentuotos išlaidos, t. y. pagrįstos Projekto tinkamų finansuoti išlaidų patvirtinimo dokumentais. Patirtos išlaidos turi būti įtrauktos į Partnerio ir Mokyklos finansinę apskaitą. Kompensuojamos išlaidos turi atitikti išlaidų tinkamumo reikalavimus, įtvirtintus PFSA ir Projektų finansavimo ir administravimo taisyklėse.

4.5. Partneriui ar (ir) Mokykloms gali būti išmokamas avansas, atsižvelgiant į planuojamas patirti išlaidas 6 mėnesių laikotarpiui. Avansas gali būti naudojamas tik Projekto veiklų įgyvendinimui. Jei Partneriui ar (ir) Mokykloms yra išmokamas avansas, Partneris ar (ir) Mokyklos turi turėti kredito įstaigoje specialiai tam Projektui atidarytą sąskaitą. Partneris ar (ir) Mokyklos gali vienoje kredito įstaigos sąskaitoje laikyti keliems projektams skiriamas finansavimo lėšas, jei yra užtikrinamas atskirų projektų lėšų apskaitos atskyrimas;

4.6. Išlaidos kompensuojamos (pervedamos Partneriui), kai Partneris pateiks Projekto vykdytojui visus reikiamus dokumentus ir šios išlaidos deklaravus jas Administruojančiai institucijai bus patvirtintos ir išmokėtos Projekto vykdytojui;

4.7. Projekto įgyvendinimo metu mokėtina suma sumažinama išmokėto avanso suma;

4.8. Projekto vykdytojui paprašius, Partneris ir Mokyklos privalo pateikti išlaidas bei veiklas pagrindžiančius ir išlaidų tinkamumą patvirtinančius dokumentus.

V. KEITIMASIS INFORMACIJA TARP SUTARTIES ŠALIŲ. KONFIDENCIALUMO UŽTIKRINIMAS

5.1. Šalys įsipareigoja vienos kitoms teikti su vykdomu Projektu susijusią informaciją.

5.2. Informacija yra teikiama pagal poreikį Šalims priimtinais terminais bei atsižvelgiant į Administruojančiosios institucijos ir kitų institucijų nustatytus terminus su projekto vykdymu susijusiai informacijai pateikti.

5.3. Projekto vykdymo, šios Sutarties sudarymo aplinkybės bei vykdymo sąlygos yra konfidencialios ir jokia informacija (išskyrus informaciją, pateiktą Pažangos plane bei viešai skelbiamas naujienas apie įvairius TŪM renginius ir vykdomas veiklas) negali būti atskleista trečiajai šaliai be raštiško kitų šalių sutikimo, išskyrus atvejus, kai toks informacijos paviešinimas yra būtinas ir numatytas Lietuvos Respublikos įstatymų ir (ar) informacijos reikalauja pagal Lietuvos Respublikos galiojančius įstatymus ir teisės aktus tokią informaciją gauti turinčios institucijos. Reikalavimas netaikomas informaciją perduodant Projektą administruojantiems asmenims, jei jie nėra Partnerio ar Mokyklų darbuotojai.

**VI. DUOMENŲ SAUGOJIMAS**

6.1. Projekto vykdytojas, Partneris ir Mokyklos visų su Projekto įgyvendinimu susijusių dokumentų saugojimą organizuoja vadovaudamiesi Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, Dokumentų saugojimo taisyklėmis, patvirtintomis Lietuvos vyriausiojo archyvaro 2011 m. gruodžio 28 d. įsakymu Nr. V-157 „Dėl Dokumentų saugojimo taisyklių patvirtinimo“, Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. gruodžio 20 d. įsakymu Nr. V-152 „Dėl Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklių patvirtinimo“ ir vėlesniais šių teisės aktų pakeitimais.

VII. ASMENS DUOMENŲ TVARKYMAS

7.1. Šalys įsipareigoja užtikrinti tinkamą asmens duomenų, gautų vykdant šią Sutartį, tvarkymą, atitinkantį 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (tolau – Bendrasis duomenų apsaugos reglamentas, BDAR) bei Lietuvos Respublikos asmens duomenų teisinės apsaugos įstatyme keliamus reikalavimus.

7.2. Partneris ir Mokyklos užtikrina, jog yra gauti fizinių asmenų sutikimai, turimos tinkamai užpildytos Projekto dalyvių anketos (jei taikoma), kad Projekto vykdytojas, laikydamasis BDAR reikalavimų, tvarkytų fizinių asmenų asmens duomenis, kuriuos Partneriai pateiks Projekto vykdytojui vykdydami šią Sutartį.

**VIII. SUTARTIES GALIOJIMAS, KEITIMAS, NUTRAUKIMAS**

8.1. Sutartis Šalių pasirašyta elektroniniais parašais.

8.2. Sutarties priedai yra neatskiriama Sutarties dalis.

8.3. Sutartis įsigalioja jos pasirašymo dieną (pasirašymo diena laikoma data, kai Sutartį pasirašo paskutinė Sutarties šalis) ir galioja iki visiško Šalių įsipareigojimų įvykdymo arba Sutarties nutraukimo ar pasibaigimo kitais pagrindais.

8.4. Sutartis netenka galios, jei yra nutraukiama Administruojančiosios institucijos su Projekto vykdytoju pasirašyta Projekto sutartis.

8.5. Sutartis gali būti pakeista ar papildyta Šalių rašytiniu susitarimu, kuris tampa neatskiriama Sutarties dalimi. Apie sutarties keitimo poreikį Šalys informuoja viena kitą el. paštu. Dėl Sutarties 1 priedo 6 ir 7 dalyse nurodytų lėšų perskirstymo Sutarties keitimai neatliekami.

8.6. Sutartis vykdoma vadovaujantis Lietuvos Respublikos ir Europos Sąjungos teisės aktais. Šalių ginčai, kilę dėl Sutarties vykdymo, sprendžiami Šalių derybomis, o nesusitarus – Lietuvos Respublikos teisės aktų numatyta tvarka.

8.7. Sutartis gali būti nutraukta rašytiniu Šalių sutarimu, jei kuri nors iš Šalių nevykdo ar netinkamai vykdo Sutartį. Šalis, inicijuojanti Sutarties nutraukimą, apie tai raštu prieš 20 darbo dienų turi informuoti kitas Sutarties Šalis.

8.8. Projekto vykdytojas turi teisę, suderinęs su Administruojančiąja institucija, nutraukti Sutartį šiais atvejais:

8.8.1. jei Partneris ar Mokykla nevykdo arba netinkamai vykdo Sutarties nuostatas ir tai turi neigiamos įtakos Projekto įgyvendinimui ir stebėsenos rodiklių pasiekimui;

8.8.2. jei Partneris ar Mokykla iš esmės pažeidžia Sutartį;

8.8.3. jei paaiškėja, kad Partneris ar Mokykla pateikė klaidingą informaciją, kuri reikšminga Projekto įgyvendinimui;

8.8.4. jei Partneris ar Mokykla yra likviduojami, reorganizuojami ar yra keičiamas jų veiklos pobūdis Projekto įgyvendinimo metu arba per penkerius metus po Projekto veiklų pabaigos;

8.8.5. jei Partneris Projekto įgyvendinimo metu pakeičia sprendimus, lėmusius finansavimo skyrimą Projekto lėšomis, kaip jie aprašyti TŪM programos aprašo 20 - 23 punktuose. Tokiu atveju po Sutarties nutraukimo Partneris įsipareigoja savo lėšomis užbaigti Partneriui ir Mokykloms priskirtas Projekto veiklas, kurios buvo pradėtos iki Sutarties nutraukimo (pvz., pasirašytos sutartys su tiekėjais).

8.9. Esminiu sutarties pažeidimu yra laikomas Sutarties 1 priede nurodytų Partneriui ir Mokykloms priskirtų veiklų neįvykdymas (taip pat ir tų veiklų, kurios nėra finansuojamos Projekto lėšomis, tačiau kurios yra įtrauktos į suderintą Pažangos planą ir Projekto sutartyje nurodytos kaip susijusios su finansuojamomis iš projekto lėšų veiklomis), Partneriui ir Mokykloms priskirtų rodiklių, turinčių esminės įtakos Projekto tikslams ir apimčiai, nepasiekimas arba pasiekimas vėliau nei nurodytas terminas ir finansavimui skirtų lėšų panaudojimas ne pagal paskirtį.

8.10. Projekto vykdytojas prieš 14 kalendorinių dienų privalo raštu įspėti Šalis apie sprendimą nutraukti Sutartį (jei toks sprendimas priimtas).

8.11. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies ar įsipareigojimų pagal Projekto sutartį įvykdymą.

IX. ŠALIŲ ATSAKOMYBĖS SĄLYGOS

9.1. Nė viena Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

9.2. Jeigu kuri nors Šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 darbo dienas nuo tokių aplinkybių atsiradimo dienos, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei ši Sutartis negali būti vykdoma dėl minėtų priežasčių, šalys priima sprendimą dėl tolesnio šios Sutarties galiojimo.

X. KITOS SĄLYGOS

10.1. Po Projekto finansavimo pabaigos turi būti užtikrintas Projekto lėšomis modernizuotos ar sukurtos naujos mokyklų infrastruktūros įveiklinimas, veiklos tęstinumas ir finansavimas Partnerio lėšomis.

10.2. Projekto įgyvendinimo metu Šalys negali pirkti jokių prekių ir (ar) paslaugų iš jokių Projekte „Tūkstantmečio mokyklos I“ dalyvaujančių partnerių ir mokyklų. Visų partnerių ir mokyklų sąrašą sudaro ir skelbia viešai Projekto vykdytojas interneto svetainėje www.tukstantmeciomokyklos.lt.

10.3. Visi pranešimai ir kitas Šalių susirašinėjimas pagal Sutartį įteikiamas Sutarties Šaliai pasirašytinai arba siunčiant elektroniniu paštu, jei Šalys nesusitaria kitaip.

10.4. Pasikeitus adresams, el. pašto adresams, telefonų numeriams, banko rekvizitams, Sutarties Šalys įsipareigoja apie tai nedelsdamos raštu arba el. paštu informuoti viena kitą.

**SUTARTIES PRIEDAI**

1 priedas. Pažangos planas.

2 priedas. Projekto biudžetas.

**ŠALIŲ PARAŠAI IR REKVIZITAI**

|  |  |
| --- | --- |
| Europos socialinio fondo agentūraĮmonės kodas: 192050725PVM mokėtojo kodas: LT100012270012M. Katkaus g. 44, VilniusTel. (8 5) 264 9340A .s. Nr.: LT497300010156659218El. paštas: info@esf.ltDirektorė Lina Nevinskienė |  Kaišiadorių rajono savivaldybės administracijaĮmonės kodas 188773916Ne PVM mokėtojo kodas Katedros g. 4, LT-56121 KaišiadorysTel.(8672) 25 206A. s. Nr. LT904010040500030076, Luminor Bank AB, kodas 40100El. p. direktorius@kaisiadorys.ltDirektoriusKarolis Petkevičius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) |
|   |  |
|  |  |
|  |  |
| Kaišiadorių Algirdo Brazausko gimnazijaĮmonės kodas 190596280Ne PVM mokėtojasGedimino g. 65, LT-56124 KaišiadorysTel. (8 686) 33 780, (8 346) 52 274A. s. Nr. LT524010051005127559, Luminor Bank AB, kodas 40100El. p. direktorius@a.brazausko-gimnazija.ltDirektorėJolita Morkūnaitė | Kaišiadorių r. Rumšiškių Antano Baranausko gimnazijaĮmonės kodas 190596519Ne PVM mokėtojo kodas  Rumšos g. 36, Rumšiškių mstl., LT-56336 Kaišiadorių r.Tel.(8346) 47141A. s. Nr. LT804010040500040150, Luminor Bank AB, kodas 40100El. p. rumsiskiugimnazija@gmail.comDirektoriaus pavaduotoja ugdymui, vykdanti direktoriaus funkcijasVida Veliuonienė |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) |
|  |  |
|  |  |
|  |  |
| Kaišiadorių r. Žiežmarių gimnazijaĮmonės kodas 190596476 Ne PVM mokėtojo kodasŽaslių g. 21, LT-56017 Žiežmariai, Kaišiadorių r. Tel. (8346) 20256A. s. Nr. LT394010040500238865 Luminor Bank AB, kodas 40100El. p. egle.raudeliuniene@ziezmariugimnazija.ltDirektorėEglė Raudeliūnienė | Kaišiadorių Vaclovo Giržado progimnazijaĮmonės kodas 190596323Ne PVM mokėtojo kodas Paukštininkų g. 5, LT-56166 KaišiadorysTel. (8346) 51805A. s. Nr. LT824010051005717167, Luminor Bank AS, kodas 40100El. p. rastine@v.girzado-progimnazija.ltDirektoriusRojus Šadurskas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) |